OzLabs/hebrew-wiki-articles huggingface dataset:
ג'ורג'ינה ריץ'

ג'ורג'ינה ריץ (באנגלית: Georgina Rich; נולדה ב-1976) היא שחקנית בריטית.

==ביוגרפיה==
בתיאטרון שיחקה ריץ' במחזות "Honour" מאת ג'ואנה מארי-סמית' (2006), "כטוב בעיניכם" (2011), ו"ריצ'רד השלישי" (2017). ב-2006 הופיעה ריץ' בתפקיד בייבי האוזמן בהפקה של הווסט אנד למחזמר "ריקוד מושחת".

תפקידיה בטלוויזיה כוללים את הדרמות "בתפקיד" (2015) ו"ריבר" (2015) של ערוץ BBC One. ב-2016 שיחקה בפרק "השנואים במדינה" מתוך הסדרה "מראה שחורה". ב-2017 גילמה את ווליס סימפסון בדוקו-דרמה "Wallis: The Queen That Never Was" של ערוץ 5.

===חיים אישיים===
ריץ' חיה בצפון לונדון עם בן זוגה, התסריטאי אשלין דיטה, ועם בתם המשותפת.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2005
|
| dir="ltr" | Kenneth Tynan: In Praise of Hardcore
| ורינה
| סרט טלוויזיה
|-
| 2005
|
| dir="ltr" | The Bill
| קתרין למברט
| בפרק "Closing Ranks"
|-
| 2005
|
| dir="ltr" | Peter Warlock: Some Little Joy
| ויניפרד בייקר
|
|-
| 2010–2011
| ספוקס
| dir="ltr" | Spooks
| נטלי גריר / דנה מוריסון
| סדרת טלוויזיה (2 פרקים)
|-
| 2011
| חוק וסדר: UK
| dir="ltr" | Law & Order: UK
| לינדזי קאלאהן
| בפרק "Denial"
|-
| 2011
| להעיר את המתים
| dir="ltr" | Waking the Dead
| טרזה הרדינג
| בפרק "Care"
|-
| 2011
|
| dir="ltr" | Dimensions
| אליס
|
|-
| 2012
|
| dir="ltr" | Public Enemies
| קלי
| מיני-סדרה
|-
| 2013
| תחבולות חדשות
| dir="ltr" | New Tricks
| ליזי בונס
| בפרק "The Sins of the Father"
|-
| 2014
| שרלוק
| dir="ltr" | Sherlock
| שארלוט
| בפרק "The Sign of Three"
|-
| 2014
| המשחק
| dir="ltr" | The Game
| אליס
| מיני-סדרה
|-
| 2014
| רחוב ריפר
| dir="ltr" | Ripper Street
| אוליביה וייקפילד
| בפרק "Ashes and Diamonds"
|-
| 2015
|
| dir="ltr" | In and Out of the Kitchen
| הלן
| בפרק "The Lodger"
|-
| 2015
| ריבר
| dir="ltr" | River
| רוזה פאלוס
| מיני-סדרה
|-
| 2015
| בתפקיד
| dir="ltr" | Cuffs
| סנדי הוקינס
| מיני-סדרה
|-
| 2016
| מראה שחורה
| dir="ltr" | Black Mirror
| טס וולנדר
| בפרק "Hated in the Nation"
|-
| 2017
| רופאים
| dir="ltr" | Doctors
| ג'נט וילקינס
| בפרק "Take a Dive Into Lake Me"
|-
| 2017
| הולבי סיטי
| dir="ltr" | Holby City
| ליזה אלדרידג'
| בפרק "The Heart is a Small Thing"
|-
| 2017
| רליק
| dir="ltr" | Rellik
| בת' מילס
| מיני-סדרה
|-
| 2017
|
| dir="ltr" | Wallis: The Queen That Never Was
| ווליס סימפסון
| דוקו-דרמה
|-
| 2018
| מיילדת
| dir="ltr" | Call the Midwife
| מורין ווקר
| סדרת טלוויזיה (פרק אחד)
|-
| 2019
|
| dir="ltr" | Queens of Mystery
| אמילי רוז
|
|-
| 2019
|מאדאם קירי
| dir="ltr" | Radioactive
| אמא של מרלי
|
|-
| 2019
| מלחמת העולמות
| dir="ltr" | War of the Worlds
| רייצ'ל
| סדרת טלוויזיה (2 פרקים)
|-
| 2020
|
| dir="ltr" | Blithe Spirit
| הדה הופר
|
|-
|2022–2023
|עוצר נשימה
|Heartstopper
|ג'יין ספרינג
|5 פרקים
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה בריטיות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1976
קטגוריה:בריטים שנולדו ב-1976
The Specials (אלבום של שאניה טוויין)

The Specials (בעברית: המיוחדים) הוא אלבום DVD של הזמרת שאניה טוויין אשר יצא ב-20 בנובמבר 2001 על ידי מרקורי נאשוויל. האלבום מכיל קטעים משתי הופעות של טוויין כאשר אחת התרחשה במקום מולדתה של טוויין אונטריו מול קהל של עשרת אלפים צופים ונקראה "Winter Break".

== רקע ==
במהלך המופע היו מספרים אמנים אורחים ביניהם אלטון ג'ון והבקרסטריז בויז. עטיפת הסינגל של השיר "" נלקחה מתוך אותו מופע. הקטעים השניים נלקחו מתוך מופע בשם "Come on Over" אשר התרחש ב-25 בנובמבר 1999 במהלך משחק פוטבול של הדאלאס קאובויס, במהלכה הופיעה טוויין מול קהל של 40 אלף איש.

הקליפ לשיר "" נלקח ממופע זה.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref></ref>
|זהב
|25,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-2001
קטגוריה:אלבומי שאניה טוויין
קטגוריה:אלבומי וידאו באנגלית
קטגוריה:אלבומי חברת מרקורי רקורדס
הרפתקאות הצ'יפמאנקס בכדור פורח

הרפתקאות הצ'יפמאנקס בכדור פורח (באנגלית: The Chipmunk Adventure) הוא סרט קולנוע קומי מוזיקלי מונפש אמריקאי משנת 1987, המבוסס על הסדרה המצוירת "אלווין והצ'יפמאנקס" שמבוססת על המותג הצ'יפמאנקס. הסרט בוים על ידי ג'ניס קרמן והופק על ידי רוס בגדאסאריאן ג'וניור.

הסרט יצא במהלך שידור העונה החמישית של הסדרה "אלווין והצ'יפמאנקס". בסרט זה הצ'יפמאנקס והצ'יפטס יוצאים למרוץ ברחבי העולם בכדורים פורחים כתוכנית כיסוי להעברת יהלומים.

==תקציר העלילה==
לאחר שדייב נסע לאירופה לנסיעות עסקים, הצ'יפמאנקס נשארו בבית עם השמרטפית שלהם, גברת מילר. לאחר מכן, הצ'יפמאנקס והצ'יפטס יוצאים ביחד למסע ברחבי העולם בכדור פורח וזאת על מנת למנוע מחבורת מבריחי יהלומים להבריח יהלומים בשווי של מאה אלף דולר כאשר הם עצמם מתכננים להשיב אותם לידיים המקוריות באמצעות בובות בדמותם.

==מדבבים==
*רוס בגדאסאריאן ג'וניור - אלווין, סיימון ודייב סוויל
*ג'ניס קרמן - תאודור סוויל והצ'יפטס: בריטני, ג'נט ואלינור מילר
*דודי גודמן - גברת מילר
*סוזן טיירל - קלאודיה פורשטיין
*אנתוני דה לונגיס - קלאוס פורשטיין
*פרנק ולקר - סופי, הכלבה של הפורשטיינים / תינוק פינגווין / צ'יף
*קן סנסום - המפקח ג'מאל
*ננסי קארטרייט - נסיך

==הפקה==
לאחר הצלחת סדרת האנימציה ברשת NBC, רוס בגדאסאריאן ג'וניור החל ליצור קונספט לסרט באורך מלא. הכישלון של סרט האנימציה "הקדירה השחורה" בשנת 1985 הביא למספר פיטורים של אנימטורים מדיסני (ביניהם: גלן קין, דן האסקט ודייב פרויקסמה), ובגדאסאריאן גייס אותם לעבודה בסרט שלו.

==קישורים חיצוניים==

קטגוריה:סרטי הצ'יפמאנקס
קטגוריה:סרטי 1987
קטגוריה:סרטי קומדיה מונפשים
קטגוריה:סרטים מבוססי סדרות טלוויזיה
קטגוריה:סרטי הנפשה מוזיקליים
קטגוריה:סרטים אמריקאיים
מובנדה

מחוז מובנדה (באנגלית, בסוואהילי: Mubende) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מובנדה.

== מיקום ==
המחוז גובל במחוז קיאנקוונצי מצפון, במחוז קיבוגה מצפון מזרח, במחוז מיטיאנה ממזרח, במחוזות סאמבאבולה וגומבה מדרום, במחוז קיגגווה מדרום מערב ובמחוז קיבלה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מובנדה.

== רקע ==
במשך השנים התפצלו מהמחוז שטחים לצורך הקמת מחוזות חדשים, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. המחוזות שהוקמו הם מיטיאנה (2015) וקסנדה (2019).

== כלכלה ==
רוב כלכלת המחוז נשענת על חקלאות. הגידולים הנפוצים במחוז הם: תירס, כרוב, בננה, קסאווה, בצל, עגבנייה, שעועית, בטטה, קפה (צמח) ותה. רוב התוצרת החקלאית נמכרת בשטחי המחוז ונועדת לשימוש עצמי.

== קישורים חיצוניים ==

* 

== הערות שוליים ==

מובנדה
Up! Live in Chicago

Up! Live in Chicago הוא אלבום ההופעה החיה השלישי של הזמרת שאניה טוויין אשר יצא ב-18 בנובמבר 2003. האלבום מציג את הופעתה של הזמרת בשיקגו במסגרת סיבוב ההופעות Up! Tour ובה נכחו 50 אלף איש ב-27 ביולי 2003.<ref></ref>

בנוסף האלבום מכיל גם קטעי מאחורי הקלעים בהם רואים את הזמרת מטיילת בעיר ונוכחת באירועים מקומיים באותו השבוע. המופע שודר לראשונה על ידי רשת NBC באוגוסט אותה שנה וגרף 8.8 מיליון צופים ובכך הפך למופע השני בתולדות הטלוויזיה האמריקאית שגרפה הכי הרבה צופים.

== רקע ==
תחילה המופע לא תוכנן לצאת כאלבום אך בעקבות ההצלחה הרבה שלו בטלוויזיה תוכנית זו יצאה לפועל על ידי מרוקרוי נאשוויל רקורדס. המופע שוחרר בגרסת DVD אשר כללה גם הופעות שלא נכללו בטלוויזיה ובחלק מהמדורות האלבום כלל גם תיק תכשיטים במתנה.

האלבום קיבל ביקורות חיוביות ממבקרי המוזיקה אשר שיבחו את האינטראקציה של טוויין עם הקהל אך גם חלק מהמבקרים מתחו ביקורת על היכולת שלה לשיר בשידור חי. האלבום זכה להצלחה כאשר הגיע למקום השני במצעד אלבומי ה-DVD האמריקאי ואף הגיע למעמד פלטינה במדינה וגם באוסטרליה. קטעים מתוך המופע שימשו עבור הקליפים של השירים "She's Not Just a Pretty Face" ו-"It Only Hurts when I'm Breathing".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי וידאו מ-2003
קטגוריה:אלבומי שאניה טוויין
קטגוריה:אלבומי וידאו באנגלית
קטגוריה:אלבומי חברת מרקורי רקורדס
יחסי טורקיה–לוקסמבורג

יחסי טורקיה–לוקסמבורג הם יחסי החוץ בין טורקיה לבין לוקסמבורג.

== סקירה כללית ==
היחסים הדו צדדיים בין הרפובליקה של טורקיה לדוכסות הגדולה של לוקסמבורג תפסו תאוצה עם פתיחת שגרירות טורקיה בלוקסמבורג בשנת 1987. שגרירות לוקסמבורג באנקרה נחנכה ב-29 בנובמבר 2011. בלוקסמבורג מתגוררים כמעט 900 אזרחים טורקיים, מהם 200 בעלי אזרחות כפולה.

== ביקורים רמי דרג ==
אנרי, הדוכס הגדול של לוקסמבורג ערך ביקור בטורקיה ב-18–22 בנובמבר 2013, על פי הזמנתו של נשיא טורקיה, עבדוללה גול. זה היה הביקור הממלכתי הראשון מלוקסמבורג בטורקיה מאז כינון היחסים הדיפלומטיים בין המדינות.

בנוסף, ראש ממשלת לוקסמבורג, ז'אן קלוד ג'ונקר, ביקר בטורקיה ב-8–9 בספטמבר 2011 וסגן ראש הממשלה ושר החוץ של לוקסמבורג, ז'אן אססלבורן, ביקר בטורקיה בתאריכים 21–23 בפברואר 2011, 10–11 במאי 2011, 18–22 בנובמבר 2013 ולאחרונה במהלך נשיאותם במועצת האיחוד האירופי בתאריכים 17–18 בספטמבר 2015. יתרה מזאת, גיום, נסיך הכתר של לוקסמבורג, ושר הכלכלה וסחר החוץ ז'אנו קרקה ביקרו בטורקיה יחד עם משלחת סחר, בתאריכים 21–24 במרץ 2011.

נשיא טורקיה, רג'פ טאיפ ארדואן, ראש הממשלה, ביקר בלוקסמבורג בנובמבר 2004. שר התפקיד של משרד החוץ, Feridun Sinirlioğlu, שר החוץ, ביקר בלוקסמבורג ב-4–5 בספטמבר 2015 להשתתף בישיבה הבלתי פורמלית של שרי החוץ וקיים פגישה דו צדדית עם שר החוץ אססלבורן.

== יחסי סחר ==
בשנת 2015 הסתכם היקף הסחר הדו-צדדי ב-261 מיליון דולר (יצוא: 37 מיליון, יבוא: 224 מיליון). בין מוצרי הייצוא העיקריים מטורקיה ללוקסמבורג הם מוצרי פלסטיק וגומי, מוצרי טקסטיל, מוצרי מתכת, מכונות וציוד. בין מוצרי הייבוא העיקריים מלוקסמבורג לטורקיה הם מתכות ומוצרי מתכת, מכונות וציוד, מוצרים כימיים, פלסטיק, גומי ומוצרי טקסטיל.

השקעות ישירות בחו"ל דרך לוקסמבורג הגיעו ל-8.7 מיליארד דולר בין השנים 2002–2015. באותה תקופה, ההשקעות הישירות הזרות מטורקיה ללוקסמבורג הגיעו ל-1.1 מיליארד דולר.

הוועדה המשותפת לכלכלה ומסחר (JETCO) שהוקמה בין המדינות קיימה את ישיבתה הראשונה ב-21 בנובמבר 2013 באיסטנבול במהלך ביקורו של הדוכס הגדול אנרי בטורקיה והישיבה השנייה ב-27 בנובמבר 2014 בלוקסמבורג.

== תחבורה ותיירות ==
טורקיש איירליינס (THY) מקיימת טיסות ישירות יומיות בין המדינות. בשנת 2015 ביקרו בטורקיה 12,764 תיירים מלוקסמבורג.

== נציגויות דיפלומטיות ==
* טורקיה מחזיקה בלוקסמבורג שגרירות בלוקסמבורג סיטי.
* לוקסמבורג מחזיקה בטורקיה שגרירות באנקרה ו-2 קונסוליות באיסטנבול ואיזמיר.

== קישורים חיצוניים ==

* [http://www.mfa.gov.tr/relations-between-turkey-and-the-grand-duchy-of-luxembourg.en.mfa יחסי טורקיה–לוקסמבורג] באתר משרד החוץ הטורקי

== הערות שוליים ==
יחסי טורקיה–לטביה

[[ראש ממשלת לטביה ואלדיס דומברובסקיס מארח את נשיא טורקיה עבדאללה גול, 2013]]
יחסי טורקיה–לטביה הם יחסי החוץ בין טורקיה ללטביה.

== סקירה כללית ==
טורקיה הכירה בעצמאותה של לטביה בשנת 1925. שגרירות טורקיה הראשונה ב נפתחה בריגה בשנת 1929. הכיבוש והסיפוח של לטביה על ידי ברית המועצות מעולם לא הוכר על ידי טורקיה. לאחר קריסת ברית המועצות, שוב כוננו היחסים הדיפלומטיים בין המדינות ב-3 בספטמבר 1991. הסכם ידידות וחברות שיתוף פעולה נחתם ב-12 ביולי 1994 בין המדינות.

היחסים הבילטראליים בין טורקיה ללטביה התפתחו בהתמדה על בסיס תמיכתה של טורקיה בחברות נאט"ו של לטביה ותמיכת לטביה בחברות טורקיה ב. בלטביה חיים כ-200 אזרחים טורקים.

ביקורו של נשיא טורקיה רג'פ טאיפ ארדואן בלטביה ב-22–23 באוקטובר 2014 וביקור נשיא לטביה, אנדריס ברזיניש, בטורקיה ב-16–17 באפריל 2014, נחשבו כאבני דרך משמעותיות למתן תאוצה חדשה ליחסים דו-צדדיים מבטיחים. שר החוץ של לטביה, אדגרס רינקוויצ'ס, ביקר בטורקיה ב-29 בספטמבר 2016.

טורקיה תורמת ליחידה לשילוב כוחות נאט"ו (NFIU) שבסיסה בריגה עם אנשי צבא מאז דצמבר 2018.

== יחסי סחר ==
בשנת 2018 היקף המסחר הכולל בין המדינות הגיע ל-291 מיליון דולר (יצוא טורקי 126 מיליון דולר; יבוא מלטביה 165 מיליון דולר). בתקופה שבין 2002–2018 הסכום הכולל של השקעות ישירות מלטביה לטורקיה הסתכם ב-91 מיליון דולר. נתון זה הוא 74 מיליון דולר מטורקיה ללטביה באותה תקופה.

== תיירות ==
טורקיה היא היעד התיירותי המועדף ביותר על אנשים לטבים. בשנת 2018 ביקרו בטורקיה כ-66,000 תיירים לטבים.

== נציגויות דיפלומטיות ==
* טורקיה מחזיקה בלטביה שגרירות בריגה.
* לטביה מחזיקה בטורקיה שגרירות באנקרה ו-5 קונסוליות באדנה, אלניה, אנטליה, בורסה ואיסטנבול.

== קישורים חיצוניים ==

* [http://www.mfa.gov.tr/relations-between-turkey-and-latvia.en.mfa יחסי טורקיה–לטביה] באתר משרד החוץ הטורקי

== הערות שוליים ==
יחסי אסטוניה–טורקיה

שר החוץ של טורקיה [[אהמט דבוטאולו ושר החוץ של אסטוניה אורמס פאט נפגשים באיסטנבול, 2011]]
יחסי אסטוניה–טורקיה הם יחסי החוץ בין טורקיה לאסטוניה.

== סקירה כללית ==
יחסי טורקיה עם אסטוניה מבוססים על "חוזה הידידות ושיתוף הפעולה" שנחתם ב-1 בדצמבר 1924. הכיבוש והסיפוח של אסטוניה על ידי ברית המועצות במלחמת העולם השנייה מעולם לא הוכר על ידי טורקיה. לאחר קריסת ברית המועצות כוננו היחסים הדיפלומטיים בין המדינות מחדש ב-2 באוקטובר 1991.

התמיכה החזקה שהעניקה טורקיה לחברות נאט"ו של אסטוניה והתמיכה של אסטוניה בתהליך החברות ב משקפת באופן חיובי את היחסים הדו-צדדיים. שתי המדינות שיש להן גישה מקבילה לבעיות בינלאומיות עכשוויות, ממשיכות את שיתוף הפעולה שלהן בפלטפורמות בינלאומיות, כמו האו"ם, נאט"ו והאיחוד האירופי. במהלך נשיאות האיחוד האירופי, אסטוניה הציגה גישה בונה וניסתה להמשיך את הדיאלוג בין טורקיה לאיחוד האירופי. טורקיה משמשת כמדינת חסות למרכז המצוינות בסייבר, שיתוף פעולה של נאט"ו בטאלין מאז נובמבר 2015. כ-575 אזרחים טורקים גרים באסטוניה.

== ביקורים רמי דרג ==
נשיא טורקיה, רג'פ טאיפ ארדואן, ביקר באסטוניה בתאריכים 23–24 באוקטובר 2014. מרינה קליורנד, שרת החוץ האסטונית לשעבר, ביקרה בטורקיה ב-24 באוגוסט 2016 בתפקידה כיו"ר מועצת אירופה. שר החוץ הטורקי מלבוט צ'אבושולו ביקר באסטוניה ב-27 באוקטובר 2016. לבסוף, שר החוץ סוון מיקסר ביקר בטורקיה ביולי 2017 במסגרת נשיאות האיחוד האירופי באסטוניה וראש ממשלת אסטוניה יורי רטס ערך ביקור באוגוסט 2017.

== יחסי סחר ==
בשנת 2018 היקף המסחר הכללי בין שתי המדינות היה 312 מיליון דולר (יצוא טורקיה 92 מיליון דולר; יבוא מאסטוניה 220 מיליון דולר). הסכום הכולל של השקעות ישירות מאסטוניה לטורקיה בתקופה שבין 2002–2018 הסתכם ב-11 מיליון דולר, ואילו ההשקעות הישירות הטורקיות באסטוניה באותה תקופה היו 3 מיליון דולר.

== תיירות ==
טורקיה היא היעד התיירותי הפופולרי ביותר עבור אסטונים. 61,707 תיירים אסטוניים ביקרו בטורקיה בשנת 2018. ברקובר - אסטוניה, קיים בית קברות של החיילים העות'מאנים שנלקחו בבני ערובה והובאו לאסטוניה במהלך המלחמה העות'מאנית-רוסית (1877–1878).

== נציגויות דיפלומטיות ==
* טורקיה מחזיקה באסטוניה שגרירות בטאלין.
* אסטוניה מחזיקה בטורקיה שגרירות באנקרה ו-5 קונסוליות באנטליה, בורסה, איסטנבול, מרסין וטרבזון.

== קישורים חיצוניים ==

* [http://www.mfa.gov.tr/relations-between-turkey-and-estonia.en.mfa יחסי אסטוניה–טורקיה], באתר משרד החוץ הטורקי

== הערות שוליים ==
הר אלפרד (קולומביה הבריטית)

הר אלפרד (באנגלית: Mount Alfred) הוא הר ברכסים הפסיפיים של הרי החוף בפרובינציית קולומביה הבריטית שבקנדה.

ההר ממוקם במוצאו של מפרצון ג'רוויס.

גובהו של ההר 2,420 מטרים מעל פני הים. 

ההר מתנשא לגובה של 1,318 מטרים מעל נהר סקוואקה הזורם לרגליו.

== היסטוריה ==
=== מקור השם ===

שמו של ההר ניתן לו בשנת 1860 במהלך סקר שנערך על ידי אה"מ פלאמפר (HMS Plumper) אשר מיפתה את האזור.

ההר נקרא על שמו של אלפרד, הילד השלישי והבן השני של המלכה ויקטוריה, מלכת קנדה והנסיך אלברט; אלפרד היה דוכס אדינבורו מיום לידתו בשנת 1844 עד מותו בשנת 1900.

השם אומץ רשמית על ידי ממשלת קולומביה הבריטית ב-6 במאי 1924.

=== הטיפוס על ההר ===

הטיפוס הראשון על הר אלפרד נעשה בשנת 1929, על ידי המטפסים ארתור טיניסווד דלטון (Arthur Tinniswood Dalton) ופרסי ויליאמס איסטהופ (Percy Williams Easthope).

== גלריית תמונות ==
<gallery>
קובץ:Dusk.jpg|מבט על הר אלפרד מכיוון מפרצון ג'ארוויס בשעת בין ערביים.
קובץ:Alfred.JPG
קובץ:AlfredAir.jpg|תצלום אוויר של הר אלפרד
</gallery>

== קישורים חיצוניים ==

* [https://apps.gov.bc.ca/pub/bcgnws/names/997.html הר אלפרד] באתר השמות הרשמי של ממשלת קולומביה הבריטית
* [https://bivouac.com//MtnPg.asp?MtnId=882 הר אלפרד] באתר "אנציקלופדיית ההרים הקנדית"
* [https://archive.today/20121128010529/http://www.bcarchives.gov.bc.ca/cgi-bin/www2i/.cartogr/img_lrg/dir_1/is_2_a/cm_c2308.jpg תרשים הר אלפרד שנערך על ידי מגלי ההר בשנת 1860]
* [https://mapcarta.com/24505076 מפת אזור הר אלפרד]
* [https://www.peakbagger.com/peak.aspx?pid=66114 הר אלפרד] באתר peakbagger
* [https://peakvisor.com/peak/mount-alfred.html תרשים הנוף הנשקף מהר אלפרד] באתר peakvisor
* [https://www.mindat.org/feature-6079699.html הר אלפרד] באתר mindat
* [https://www.yr.no/place/Canada/British_Columbia/Mount_Alfred/ מזג אוויר נוכחי בהר אלפרד]
** [https://www.mountain-forecast.com/peaks/Mount-Alfred/forecasts/2381 תחזית מזג אוויר עדכנית ארוכת טווח עבור הר אלפרד (לפי גבהים)]
** [https://www.yr.no/place/Canada/British_Columbia/Mount_Alfred/long.html תחזית מזג אוויר עדכנית ארוכת טווח עבור הר אלפרד]
** [https://www.yr.no/place/Canada/British_Columbia/Mount_Alfred/statistics.html סטטיסטיקות מזג אוויר עבור הר אלפרד]
* 

== הערות שוליים ==

אלפרד
אלפרד
יחסי טורקיה–ליטא

שגרירות טורקיה בווילנה
יחסי טורקיה–ליטא הם יחסי החוץ בין טורקיה לליטא.

== סקירה כללית ==
טורקיה וליטא חתמו על "הסכם הידידות" ב-17 בספטמבר 1930. הכיבוש והסיפוח של ליטא על ידי ברית המועצות מעולם לא הוכר על ידי טורקיה. לאחר קריסת ברית המועצות כוננו מחדש היחסים הדיפלומטיים בין המדינות ב-3 בספטמבר 1991.

היחסים הפוליטיים בין טורקיה לליטא משתפרים בחיוב. התמיכה של טורקיה בחברות נאט"ו של ליטא והתמיכה של ליטא במשא ומתן על חברות טורקיה ב סייעה לחיזוק היחסים בין המדינות. טורקיה תורמת להצטיינות מרכז הביטחון האנרגטי של נאט"ו בווילנה יחד עם כוח אדם. בליטא חיים כ-350 אזרחים טורקים.

== ביקורים רמי דרג ==
ביקורה הרשמי של נשיאת ליטא, דליה גריבאוסקאיטה בטורקיה, בין התאריכים 7–9 בדצמבר 2014, הצביע בבירור על הרצון והמאמץ המשותף לתת תנופה חדשה לסגירת שיתוף הפעולה בין המדינות.

ביקורו של לינאס לינקביצ'יוס, שר החוץ של ליטא, בטורקיה ב-22 באוגוסט 2016 כדי להפגין הזדהות עם טורקיה לאחר ניסיון ההפיכה הכושל ב-15 ביולי 2016, היה הביקור הראשון ברמת שר החוץ בקרב מדינות נאט"ו והמדינות החברות באיחוד האירופי. שר החוץ לינקביצ'יוס ערך גם ביקור עבודה באנקרה ב-9 במאי 2018; מבלוט צ'אבושולו, שר החוץ של טורקיה, ערך ביקור רשמי בליטא ב-28 באוגוסט 2018. שני שרי החוץ נפגשו לבסוף ב-8 בדצמבר 2018 לרגל חנוכת קונסולית הכבוד של ליטא באלניה.

== יחסי סחר ==
היקף המסחר הכולל בין שתי המדינות בשנת 2018 הסתכם ב-688 מיליון דולר. (יצוא טורקי: 277 מיליון דולר; יבוא מליטא: 410 מיליון דולר). בתקופה שבין 2002–2018, סך ההשקעות הישירות מליטא לטורקיה היה 22 מיליון דולר. באותה תקופה ההשקעות הישירות הזרות מטורקיה לליטא היו 3 מיליון דולר.

== תיירות ==
טורקיה היא היעד התיירותי המועדף ביותר על הליטאים. בערך 200 אלף תיירים ליטאים ביקרו בטורקיה בשנת 2018.

== נציגויות דיפלומטיות ==
* טורקיה מחזיקה בליטא שגרירות בווילנה.
* ליטא מחזיקה בטורקיה שגרירות באנקרה ו-4 קונסוליות באנטליה, בורסה, איסטנבול ואיזמיר.

== קישורים חיצוניים ==

* [http://www.mfa.gov.tr/relations-between-turkey-and-lithuania.en.mfa יחסי טורקיה–ליטא] באתר משרד החוץ הטורקי

== הערות שוליים ==
רוני אוחנה

רוני אוחנה הוא קצין משטרה ישראלי בדימוס בדרגת תת ניצב, אשר כיהן כמפקד מג"ב דרום, מג"ב ירושלים ובסיס ההדרכה של מג"ב. עוטר פעמיים בעיטור המופת של משטרת ישראל.

==במשטרת ישראל==
ב־5 ביולי 1988 במהלך סיור עם צוותו בעזה נזרקו בקבוקי תבערה לעבר הצוות. אוחנה הוביל את מרדף צוותו אחר זורק בקבוקי התבערה כאשר יש הפרות סדר קשות באזור המרדף. צוותו הצליח ללכוד את המחבל ולפזר את הפרות הסדר ללא ירי וללא נפגעים. חקירת המחבל הובילה לחוליית טרור שפעלה באזור. ב-27 ביוני 1989 הוענק לו עיטור המופת ממפכ"ל המשטרה דוד קראוס.

ב-14 בדצמבר 1993, במהלך פעילות מבצעית בכביש עוקף עזה, קיבל דיווח אודות רכב חשוד החונה בצד הדרך. הכוח שבראשותו ביקש משני מקומיים, שעמדו בסמוך לרכב, להזדהות. בתגובה, אחד מהם פתח באש לעבר הכוח. רפ"ק אוחנה ולוחם נוסף הסתערו על המחבלים. רפ"ק אוחנה הרג את היורה, והמחבל השני אותר מאוחר יותר. הרכב החשוד התגלה כמכונית תופת. על כך הוענק לאוחנה עיטור המופת של משטרת ישראל.

בשנת 2002 מונה למפקד מג"ב עזה. לאחר שינוי אופי הלחימה ברצועת עזה שהפך יותר לפעילות מלחמתית בה מתמחה הצבא מאשר לטיפול בהפרות סדר בו מג"ב מתמחה, הוחלט בשנת 2003 להוציא את כוחות מג"ב מאזור רצועת עזה. כמפקד מרחב מג"ב עזה היה אחראי על העברת היחידה לגבול ישראל-מצרים. בשנים 2003–2004 כיהן כמפקד מג"ב רמון.

בשנת 2005 מונה למפקד מג"ב דרום. ביולי אותה שנה היה ממפקדי כוחות המשטרה באירועי כפר מימון, במהלכם התאספו עשרות אלפים מציבור מתנגדי תוכנית ההתנתקות, במהלך האירועים תדרך מפקד מרחב הנגב תת-ניצב ניסו שחם את אוחנה לנקוט ביד קשה ולהשתמש באלימות נגד המתנגדים, תוך שהוא משתמש בביטויים גסים וקשים.<ref></ref> דבריו נקלטו על ידי מצלמות ערוץ 10 ושודרו במהדורת ליל שבת של הערוץ, "האולפן המרכזי". השידור עורר סערה תקשורתית.

בשנת 2008 מונה למפקד מג"ב ירושלים. לאחר מכן מונה למפקד בסיס הדרכה של מג"ב. בשנת 2013 סיים את שירותו במשטרה לאחר 33 שנות שירות.<ref></ref>

== הערות שוליים ==

קטגוריה:שוטרי משמר הגבול
קטגוריה:שוטרים שעוטרו בעיטור המופת
קטגוריה:תתי-ניצבים במשטרת ישראל
קטגוריה:ישראלים שנולדו במאה ה-20
ממפיס סאונדס

ממפיס סאונדס (באנגלית: Memphis Sounds) הייתה קבוצת כדורסל מהעיר ממפיס שבטנסי, אשר שיחקה בליגת ה-ABA בין השנים 1967–1975. בין השנים 1967–1970 שיחקה בניו אורלינס, לואיזיאנה, תחת השם ניו אורלינס באקנירס, ובארבע העונות הבאות שיחקה בממפיס בתור ממפיס פרוס וממפיס טאמס בטרם שינתה את כינויה ל"סאונדס".

==היסטוריה==
הקבוצה הוקמה בפברואר 1967, בשם "ניו אורלינס באקנירס", לקראת עונת הבכורה של ליגת ה-ABA. בעונת 1967/1968 העפילו הבאקנירס לגמר הליגה, בהדרכתו של המאמן בייב מקארתי ובהובלתם של השחקנים דאג מו, ג'ימי ג'ונס ולארי בראון. בסדרת הגמר עצמה הפסידה ניו אורלינס בתוצאה 3–4 מול פיטסבורג פייפרס, בה בלט קוני הוקינס.

באוגוסט 1970 נמכר המועדון, והקבוצה עברה לשחק בממפיס, טנסי, בשם "ממפיס פרוס". בשנת 1972 שינתה הקבוצה את כינויה ל"ממפיס טאמס", ובשנת 1974 נמכרה פעם נוספת ושינתה את שמה ל"ממפיס סאונדס". באותו שנה החליפה ממפיס את מרבית שחקניה, וצירפה מספר שחקני אולסטאר ותיקים כגון מל דניאלס, פרדי לואיס ורוג'ר בראון. הסאונדס סיימו את עונת 1974/1975, שהתבררה כאחרונה שלהם, עם מאזן ניצחונות שלילי (27–57) בפעם החמישית ברציפות.

לקראת עונת 1975/1976 נמכר המועדון לקבוצת אנשי עסקים אשר העבירו את הקבוצה לבולטימור שבמרילנד. עם זאת, לפני פתיחת העונה התפרקה הקבוצה בשל קשיים כלכליים, ומעולם לא השתתפה במשחק רשמי בשמה המועד "בולטימור קלוס".

==מאזנים לפני עונה==
{| class="wikitable" style="text-align:center"
|-
! עונה || שם || מאמן || ניצחונות || הפסדים || % ניצחונות || פלייאוף
|-
| 1967/1968 || rowspan="3" | ניו אורלינס באקנירס || rowspan="5" | בייב מקארתי || 48 || 30 || 61.5% || הפסד בגמר הליגה
|-
| 1968/1969 || 46 || 32 || 59.0% || הפסד בגמר המערב
|-
| 1969/1970 || 42 || 42 || 50.0% || —
|-
| 1970/1971 || rowspan="2" | ממפיס פרוס || 41 || 43 || 48.8% || הפסד בחצי גמר המערב
|-
| 1971/1972 || 26 || 58 || 31.0% || —
|-
| 1972/1973 || rowspan="2" | ממפיס טאמס || בוב באס || 24 || 60 || 28.6% || —
|-
| 1973/1974 ||בוץ' ואן ברדה קוף || 21 || 63 || 25.0% || —
|-
| 1974/1975 || ממפיס סאונדס || ג'ו מולאני || 27 || 57 || 32.1% || הפסד בחצי גמר המזרח
|}

==קישורים חיצוניים==
* [https://www.basketball-reference.com/teams/MMS/ סיכום העונות של המועדון], באתר Basketball-reference.com

==הערות שוליים==

קטגוריה:קבוצות ABA
קטגוריה:קבוצות כדורסל אמריקאיות
קטגוריה:ממפיס: מועדוני ספורט
קטגוריה:ניו אורלינס: מועדוני ספורט
יחסי טורקיה–מלזיה

יחסי טורקיה–מלזיה (בטורקית: Malezya-Türkiye ilişkileri, במלאית: Hubungan Malaysia–Turki) הם יחסי החוץ בין הרפובליקה הטורקית ובין פדרציית מלזיה.

== סקירה כללית ==
היחסים בין המדינות החלו במהלך המאה ה-19 בין הסולטנויות של חצי האי המלאי והאימפריה העות'מאנית. היחסים בין המדינות התגברו בתקופות הסולטאן אבו בכר מסולטנות ג'והור, שביקר לעיתים קרובות באיסטנבול. במהלך אחד מביקוריו בשנת 1890, הוא ואחיו התחתנו עם נשים טורקיות. נישואים אלה הביאו לא רק לחיזוק היחסים הבילטראליים, אלא גם הובילו את הופעתם של נישואי תערובת בין טורקים למלאים. היחסים בין טורקיה המודרנית למלזיה כוננו בשנת 1964, כמעט מיד לאחר הקמת מלזיה. בשנת 2014 ביקר ראש ממשלת מלזיה, נג'יב ראזק, בטורקיה כדי לחזק את היחסים הדו-צדדיים ולחתום על הסכם סחר חופשי. כתוצאה מכך, לא רק שנחתמו הסכמים על שיתוף פעולה אסטרטגי וסחר חופשי, אלא גם דרישות הוויזה בוטלו. שתי המדינות מגבירות את שיתוף הפעולה שלהן בסחר ובהשקעות, במיוחד בתחום הבנקאות האיסלאמית. טורקיה מצפה ממלזיה להפוך לשותפת הסחר העיקרית שלה בין מדינות דרום מזרח אסיה.

== נציגויות דיפלומטיות ==
* טורקיה מחזיקה במלזיה שגרירות בקואלה לומפור.
* מלזיה מחזיקה בטורקיה שגרירות באנקרה ו-2 קונסוליות בבורסה ואיזמיר.

== הערות שוליים ==
סלים שופי

סלים שופי (1931– יוני 2012) היה דרוזי-ישראלי שכיהן כראש מועצת מג'דל שמס ושירת כלוחם בסיירת מטכ"ל.

==קורות חיים==
שופי נולד במג'דל שמס שבסוריה. בגיל 16 עזב את כפרו, לאחר שהצבא הסורי גילה שהוא מבריח משפחות יהודיות לארץ ישראל בחשאי דרך השטח, עבר לשטחי היישוב היהודי ולמדינת ישראל שבדרך והתגורר בדלית אל-כרמל. הוא התגייס לארגון ההגנה ולאחר מכן לצה"ל ופעל ביחידת המסתערבים. בין פעולותיו היה סיוע ליהודי סוריה לעלות לישראל. כמו כן נטל חלק בפעולות סיירת הצנחנים לתחזוקה של מתקני ציתות בסוריה. כשאברהם ארנן הקים את סיירת מטכ"ל ב-1957, אז במסגרת יחידה 154, הוא צירף את שופי לשורותיה. שופי נטל חלק במבצעים מיוחדים רבים, באחד מהם סייע לחלץ את צוותו של בנימין נתניהו שנקלע לסופת שלגים באזור החרמון. השתחרר מצה"ל בדרגת רב-סרן.

לאחר מלחמת ששת הימים חזר למג'דל שמס, והקים מסעדה ליד בריכת רם. ב-1993 מונה על ידי שר הפנים לראש המועצה וכיהן בתפקיד עד 2004.

שופי היה נשוי לג'מילה, אותה הכיר במהלך פעילותו החשאית בעת ששהה בחאצביא שבלבנון והביאה לישראל ב-1958.

שופי נקבר תחילה במג'דל שמס וקברו הועבר על ידי בנו בסמוך למסעדה שניהל ליד לברכת רם. 

במקום קבורתו ניטעו 13 עצים שנטע בעצמו שנים לפני זה עם גרעין הלוחמים שהקימו את סיירת מטכ"ל.

על שמו של שופי הקימה הקרן לידידות תוכנית מלגות לצעירי העדה הדרוזית בישראל, אשר סיימו שירות צבאי או שירות אזרחי או לאומי והתקבלו ללימודים למוסד אקדמי מוכר בארץ.

==קישורים חיצוניים==
* 
* 
* 

==הערות שוליים==

קטגוריה:פוליטיקאים דרוזים ישראלים
קטגוריה:ראשי מועצות מקומיות בישראל
קטגוריה:לוחמי סיירת מטכ"ל
קטגוריה:ישראלים שנולדו ב-1931
קטגוריה:ישראלים שנפטרו ב-2012
קטגוריה:מג'דל שמס: אישים
יחסי הפיליפינים–טורקיה

מזכיר החוץ של הפיליפינים טאודורו לוקסין נפגש עם שגרירת טורקיה ארטמיז סימר, 2019
יחסי הפיליפינים–טורקיה הם היחסים הדיפלומטיים הרשמיים בין רפובליקת הפיליפינים ובין הרפובליקה הטורקית.

== היסטוריה ==
יחסים דיפלומטיים רשמיים בין המדינות כוננו ב-13 ביוני 1949 על ידי חתימת חוזה ידידות. טורקיה הקימה את שגרירותה במנילה בשנת 1990, ואילו הפיליפינים הקימה את שגרירותה באנקרה באוקטובר 1991. טורקיה הקימה גם קונסוליית כבוד בסבו בשנת 1992.

== ביקורים רמי דרג ==
נשיא הפיליפינים פידל ראמוס ערך ביקור ממלכתי בטורקיה בפברואר 1995. גם נשיא טורקיה סוליימאן דמירל, ערך ביקור ממלכתי בפיליפינים בפברואר 1999. בספטמבר 2009 ארגנה נשיאת הפיליפינים גלוריה מקפגל ארויו ביקור בטורקיה. בנובמבר 2014 ראש ממשלת טורקיה אהמט דבוטאולו, ונשיא הפיליפינים בניגנו אקינו (השלישי) נפגשו יחד במנילה כדי לדון על תהליך השלום עם Bangsamoro ועל האיום של דאעש בפיליפינים.

== יחסים ביטחוניים ==
הפיליפינים אינה חתומה על חוזה הסגרה עם טורקיה. טורקיה תומכת בפתרון הסכסוך בדרום הפיליפינים והייתה מעורבת בשיחות השלום של ממשלת הפיליפינים עם החזית לשחרור האסלאם מורו (MILF). טורקיה היא חלק מהגוף העצמאי להפסקת הפיקוח (IDB) המפקח על הפסקת הכוחות המזוינים של MILF. ארגון טורקי הוא גם חבר בצוות המעקב של צד שלישי המוטל עליו לפקח על יישום כל ההסכמים בין הממשלה הפיליפינית לבין MILF. חברות טורקיות השתתפו במודרניזציה של שישה נגמ"שים של צבא הפיליפינים.

== נציגויות דיפלומטיות ==
* הפיליפינים מחזיקה בטורקיה שגרירות באנקרה ו-3 קונסוליות בגזיאנטפ, איזמיר ומרסין.
* טורקיה מחזיקה בפיליפינים שגרירות במנילה וקונסוליה כללית בסבו.

==קישורים חיצוניים==

== הערות שוליים ==
יחסי טורקיה–סינגפור

יחסי טורקיה–סינגפור (בטורקית: Singapur-Türkiye ilişkileri, באנגלית: Singapore–Turkey relations) הם יחסי החוץ בין הרפובליקה הטורקית ובין רפובליקת סינגפור. היחסים הדיפלומטיים בין המדינות כוננו ב-12 בפברואר 1969.<ref name="mfa">http://www.mfa.gov.tr/relations-between-turkey-and-singapore.en.mfa</ref> סינגפור מחזיקה שגרירות באנקרה, ואילו טורקיה מחזיקה שגרירות בסינגפור.

== יחסים כלכליים ==
מוצרי היצוא העיקריים של טורקיה כוללים ברזל ופלדה; שמני דלק מינרליים; מצעי ריהוט, מנורות, אביזרים; דוודים וחלקים; פריטי לבוש ואביזרים סרוגים. היבוא הטורקי מורכב בעיקר מחבילות דואר ועסקאות מיוחדות; מכונות ומכשירים חשמליים; מוצרי אלומיניום ופלסטיק.

במהלך ביקורו של נשיא סינגפור, סלפן רמנתן, בטורקיה בשנת 2009, סוכם על איחוד הלשכות של מועצת טורקיה - יחסי חוץ כלכליים (TOBB-DEIK) והפדרציה העסקית בסינגפור (SBF) הסכם על הקמת מועצת הסחר טורקיה–סינגפור. המועצה שמה לה למטרה לקדם את הסחר הדו-צדדי בין המדינות, וכן לפתח שיתופי פעולה תעשייתיים וטכנולוגיים. טורקיה וסינגפור מתקשרות על הסכמי "הימנעות ממיסוי כפול ומניעת התחמקות פיסקלית ביחס למיסים על הכנסה" ו"קידום והגנה הדדית של השקעות ". <ref></ref>

המסחר הדו-צדדי הגיע לשיא בשנת 2011 כאשר המסחר הכולל הגיע ל-2.2 מיליארד דולר בשנת 2011, עלייה של 79 אחוז לעומת השנה הקודמת. <ref>http://www.channelnewsasia.com/stories/singaporebusinessnews/view/1215231/1/.html</ref>

הסכם סחר חופשי בין שתי המדינות נחתם בנובמבר 2015 ונכנס לתוקף באוקטובר 2017 במהלך פסגת ה-G20 באותה השנה. <ref>https://www.channelnewsasia.com/news/business/turkey-singapore-fta-to-come-into-force-in-october-9142914</ref>

== ביקורים רשמיים ==
בשנת 2012 ביקר בסינגפור סגן ראש ממשלת טורקיה, עלי באבאקן, שם נפגש עם נשיא סינגפור, טוני טאן, סגן ראש הממשלה ת'רמן שנמוגראטנם, שר החוץ ק. שאנמוגאם ושר המסחר והתעשייה לימן נג קיאנג. שני המנהיגים הסכימו להעמיק את שיתוף הפעולה הדו-צדדי בין מגזרים שונים, כולל סחר, השקעות ומימון. במהלך הפגישות הכירו המנהיגים במצב המצוין של היחסים הדו-צדדיים בין סינגפור לטורקיה. באבקאן בירך בחום על כוונתה של סינגפור לפתוח שגרירות באנקרה בהמשך אותה שנה. הם גם החליפו דעות על ההתפתחויות האזוריות באסיה ובמזרח התיכון. <ref></ref>

נשיא טורקיה ארדואן, שהיה אז כראש ממשלה, ביקר בסינגפור ב-8–9 בינואר 2014. ראש ממשלת הפיליפינים, לי הסיין לונג, ביקר בטורקיה ב-12–15 באוקטובר 2014. ראש הממשלה בינאלי ילדרים ערך ביקור רשמי בסינגפור בתאריכים 21–22 באוגוסט 2017.

== הגירה ==
ישנם 500 אזרחים טורקיים בסינגפור ומעל 50 חברות טורקיות הרשומות בסינגפור.<ref name="mti"></ref>

== הערות שוליים ==
מריוס פרקביצ'יוס

מריוס פרקביצ'יוס (באנגלית: Marius Prekevičius; נולד ב 22 במאי 1984 בגרגזדאי שבמחוז קליפידה) הוא כדורסלן ליטאי לשעבר, אשר היה חבר בנבחרת הכדורסל הלאומית באולימפיאדת 2008.

== קבוצות בהן שיחק ==
*2001- 2002: נשרי וילנה .
*2005-2006: KK Włocławek .
*2007- 2008: שיאוליאי (בהמשך יחזור לקבוצה זו בשנים 2010 וכן ב-2011- 2012).
*2008-2009:לייטובוס ריטאס וילנה.
*2009-2010: אזובמאש מריופול.
*2010- 2011:דניפרו אזוט
*ינואר 2013: חתם בSanaye Petrochimi Mahshahr BC 
*2013-2014: שיחק בקבוצה הליטאית MB legal-Tikroji Sauga

== הישגים ==
* 2003: מדליית כסף באליפות העולם לנבחרת הנוער.
* 2004: מדליית כסף באליפות אירופה עם נבחרת העתודה.
* 2005: מדליית זהב באליפות העולם עם נבחרת העתודה.
* 2006: מדליית כסף באליפות פולין.
* 2007: מדליית ארד באליפות ליטא.
* 2007: זכייה באליפות המכללות.
* 2008: מדליית ארד באליפות ליטא.
* 2009: מדליית זהב באליפות אוקראינה
* 2009: מדליית זהב באליפות ליטא.
* 2010: מדליית ארד באליפות ליטא.
* 2010: מדליית ארד באליפות ליטא.
* 2010: מדליית ארד באליפות ליטא.
* 2011: מדליית זהב באליפות ליטא.

== קישורים חיצוניים ==

* [https://web.archive.org/web/20090622044713/http://www.lkl.lt/index.php/b19sYW5nPWhlJm9fc2Vhcz0xNSZvX2xlYWc9MSZmdXNlYWN0aW9uPXBsYXllcnMubWFpbiZ0PTQ5JnA9NjM4 אתר ליגת העל הליטאית]

== הערות שוליים ==

קט:כדורסלנים ליטאים
קטגוריה:ליטאים שנולדו ב-1984
יחסי טאיוואן–טורקיה

יחסי טאיוואן–טורקיה הם יחסי החוץ בין הרפובליקה הסינית ובין הרפובליקה הטורקית.

== סקירה כללית ==
[[מוסטפא כמאל אטאטורק]]
[[צ'יאנג קאי שק]]
ב-4 באפריל 1934 נחתם "הסכם הידידות בין סין לטורקיה", ושגרירות סין ברפובליקה של טורקיה הוקמה באנקרה. ב-1 בינואר 1945 שודרגה המשלחת הטורקית בסין לדרגת שגרירות.

לאחר שממשלת רפובליקת סין עברה לטייוואן בשנת 1949, מכיוון שממשלת טורקיה שמרה על עמדה אנטי-קומוניסטית חזקה במהלך המלחמה הקרה, היא עדיין שמרה על יחסים דיפלומטיים עם הרפובליקה של סין. סין הביעה באופן פומבי את תמיכתה בתנועת השמאל בטורקיה. כשאדנאן מנדרס היה בשלטון, הרפובליקה העממית של סין תקפה ללא הפסקה את טורקיה כ"כלב ריצה אימפריאליסטי", וגם דעת הקהל הטורקית יצרה דימוי שלילי של סין. ב-29 בינואר 1960 הוקמה האגודה לידידות טורקיה-סין באנקרה שבטורקיה.

ב-4 באוגוסט 1971 כוננה טורקיה יחסים דיפלומטיים עם הרפובליקה העממית של סין. ב-5 באוגוסט היא ניתקה את היחסים הדיפלומטיים עם הרפובליקה של סין. ב-24 באוקטובר, טורקיה, כמו רוב המזרח התיכון ומדינות אירופה, תמכה בהחלפת הרפובליקה העממית של סין במקום טאיוואן במושב העצרת הכללית של האו"ם על סוגיית הייצוג הסיני .

בשנים 2001 ו-2005, שרי החוץ של הרפובליקה של סין טיאן הונגמאו והאן טאנגשאן ביקרו בטורקיה ברציפות. ב-3 בפברואר 2018, ראש עיריית טייפה, ק. וונשה, הוביל משלחת לביקור בטורקיה והפך לראש המחוז והעיר הטייוואנית שביקר במדינה.

== נציגויות דיפלומטיות ==
ב-21 באוגוסט 1989, הרפובליקה של סין הקימה נציגות כלכלית במשרד התרבות באנקרה. ב-16 בנובמבר 1993 הועלתה לדרגת המשלחת הכלכלית והתרבותית של טייפה באנקרה.

ב-12 בנובמבר 1993 הקימה טורקיה משלחת כלכלית טורקית בטאיוואן, ששמה שונה לאחר מכן למשרד הסחר הטורקי בטייפה בראשית 1994. באוגוסט 1999 הקים המשרד את איגוד התרבות והכלכלה של טאיוואן–טורקיה, וחבריו כוללים חוגים פוליטיים, עסקיים ואקדמיים בשתי המדינות.

== יחסי סחר ==
בשנת 2019, טורקיה הייתה שותפת הסחר ה-34 בגודלה של טאיוואן, שותפת היבוא ה-43 בגודלה, ושותפת הייצוא ה-27 בגודלה. שווי היצוא לטורקיה היה 1,211,381,896 דולר, ירידה בשנה החולפת של 23.244%. היבוא מטורקיה הסתכם ב-336,513,446 דולר, ירידה בשנה החולפת של 9.110%. היצוא הסתכם ב-684.868,450 דולר, ירידה אשתקד של 28.692%. בשנת 2018 הייתה טורקיה שותפת הסחר ה-32 בגודלה, שותפת היבוא ה-45 בגודלה ושותפת הייצוא ה-22 בגודלה של טאיוואן.

== קישורים חיצוניים ==

* [https://www.mofa.gov.tw/CountryInfo.aspx?CASN=7F220D7E656BE749&n=A985E71D2A3FA4B6&sms=26470E539B6FA395&s=F6A29549FD03E057 יחסי טאיוואן–טורקיה], באתר משרד החוץ הטאיוואני
האגודה האוריינטלית האמריקאית

החברה האוריינטלית האמריקאית (באנגלית: American Oriental Society) הוקמה על פי חוקי מסצ'וסטס ב-7 בספטמבר 1842. זוהי אחת האגודות המדעיות הוותיקות ביותר בארצות הברית, והיא העתיקה ביותר שהוקדשה לתחום מלגה מסוים.

האגודה מעודדת מחקר בסיסי בשפות המזרח הקרוב ואסיה ובספרותו, והיא מכסה נושאים כמו פילולוגיה, ביקורת ספרותית, ביקורת טקסטואלית, פלאוגרפיה, אפיגרפיה, בלשנות, ביוגרפיה, ארכאולוגיה והיסטוריה של ההיבטים האינטלקטואליים והרוחניים של תרבויות המזרח, בעיקר בהיבטים של פילוסופיה, דת, פולקלור ואמנות.

החברה קשורה קשר הדוק עם אוניברסיטת ייל, בה נמצאת הספרייה שלה. החברה מפרסמת כתב עת רבעוני, כתב העת של החברה האוריינטלית האמריקאית (Journal of the American Oriental Society), כתב העת האמריקני החשוב ביותר בשפות ההיסטוריות של אסיה.

נשיאים לשעבר של החברה כוללים את תיאודור דווייט וולסי, ג'יימס הדלי , ויליאם דווייט ויטני, דניאל קויט גילמן , ויליאם ה. וורד , קרופורד ה. טוי , מוריס ג'אסטרו ג'וניור , הרולד ה. בנדר ולודו רוצ'ר .

==קישורים חיצוניים==

* 

==הערות שוליים==

קטגוריה:אגודות מדעיות
קטגוריה:ארצות הברית: ארגונים
קטגוריה:מדעי הרוח
אדפיפורמס

אדפיפורמס (שם מדעי: Adapiformes) היא קבוצה של פרימטים נכחדים, בני הקבוצה בעלי אף-לח שהיו מקרוביהם של הלמורים. בני הקבוצה התקיימו החל מתחילת האאוקן עד המיוקן והמאובנים שלהם התגלו לאורך רוב היבשות הצפוניות (אירופה, אסיה ואמריקה הצפונית) ודרומה עד לדרום אסיה ולצפון אפריקה. החוקרים חלוקים על הסיווג המוחלט של הקבוצה, כאשר חלק מעריכים שהקבוצה פרפילטית או אף פוליפילטית.

הקבוצה הוגדרה ב-1977 בידי החוקר רוברט הופסטטר , אשר הגדיר אותה על שם משפחת האדפיים (Adapidae). במבנה גופם הם היו בעלי מספר מאפיינים של בעלי אף-יבש אך גם בעלי מאפיינים פרימיטיביים יותר.

הם התאימו לחיים על העצים והיו בעלי מבנה רגליים חזקות וזנב שרירי וגמיש, שהתאימו לקפיצה. לסתותיהם היו ארוכות יחסית עם חותכות רחבות, שלוש טוחנות בחצי לסתם וניב בודדת. מבנה השיניים מרמז על תזונה בעיקר מעלים ומבנה הגולגולת מרמז על התפתחות של גזע המוח, באופן בולט יותר משל הלמורים.

==מיון==
*אינפרא-סדרה אדפיפורמס (Adapiformes) - נכחדה
***משפחה Azibiidae
***משפחה Djebelemuridae
**על-משפחה Adapoidea
***משפחה Notharctidae
***משפחה Sivaladapidae
***משפחה אדפיים (Adapidae)

בעבר קישרו לקבוצה את האומומידיים הדומים לטרסיוסיים. כיום הם משויכים לקבוצת הקופיפים שבבעלי אף-יבש.

==קישורים חיצוניים==

* 

*
קטגוריה:בעלי חיים שתוארו ב-1977
קטגוריה:טקסונים שתוארו בידי רוברט הופסטטר
דמויי למור

דמויי למור (שם מדעי: Lemuriformes) היא אינפרא-סדרה של פרימטים מתת-סדרת בעלי אף-לח, הכוללת את כל המינים החיים בתת-הסדרה. הם קרויים על שם קבוצת הלמורים שוכני מדגסקר.

קבוצה זו התפתחה החל מהפלאוקן ונפרדה מהקבוצה אדפיפורמס. המאפיינים שלהם כוללים לסת בעלת שיניים דמויות מסרק בלסת התחתונה, המשמשת לטיפוח הפרווה, החוטם שלהם ארוך וכשמם מפריש לחות, המעוררת את חוש הריח החד שלהם. רובם חיים לבדם או בקבוצות קטנות והמוח שלהם קטן.

מינים אלה חיים רק ביערות גשם ויערות שונים לאורך אפריקה, דרום אסיה ודרום-מזרח אסיה ובאי מדגסקר, שם הם מילאו את מרבית הגומחות הקיימות. מינים אלה קטנים יחסית והגדול ביותר ביניהם הוא האינדרי שמגיע למשקל 10 קילוגרם. בעבר היו מינים שהגיעו לגודל גורילה כמו למור ענק.

==מיון==
*על-משפחה למורים (Lemuroidea)
** משפחה למורי קוף (Archaeolemuridae) - נכחדה
** משפחה למורי ספורט (Lepilemuridae)
** משפחה למורי קואלה (Megaladapidae) - נכחדה
** משפחה למורי עצלן (Palaeopropithecidae) - נכחדה
** משפחה למוריים (Lemuridae)
** משפחה דאובנטוניים (Daubentoniidae) - בה סוג ומין יחיד: איי איי (Daubentonia madagascariensis)
** משפחה אינדריים (Indridae)
** משפחה למורים צמריים (cheirogaleidae)
*על-משפחה לוריסים (Lorisoidea)
** משפחה לוריסיים (Lorisidae)
** משפחה גלגויים (Galagidae)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
יחסי יפן–מלאווי

יחסי יפן–מלאווי הם היחסים הדיפלומטיים הרשמיים שבין יפן לבין רפובליקת מלאווי.

== סקירה כללית ==
יפן ורפובליקת מלאווי מקיימות יחסים דיפלומטיים רשמיים. היחסים הדיפלומטיים שבין יפן למלאווי כוננו ביולי 1964.

== ביקורים רמי דרג ==
=== ממלאווי ליפן ===
* בקילי מולוזי, נשיא מלאווי (2003)
* בינגו וה מותריקה, נשיא מלאווי (2006, 2008)
* ג'ויס באנדה, נשיאת מלאווי (2013)

== נציגויות דיפלומטיות ==
* יפן מיוצגת במלאווי בדרג השגרירות, באמצעות שגרירות רשמית שהיא מחזיקה בלילונגווה, בירת המדינה.
* מלאווי מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

== קישורים חיצוניים ==

* [https://www.mofa.go.jp/region/africa/malawi/data.html יחסי יפן–מלאווי], באתר משרד החוץ היפני

== הערות שוליים ==
יחסי הרפובליקה המרכז-אפריקאית – יפן

יחסי הרפובליקה המרכז-אפריקאית–יפן הם היחסים הדיפלומטיים שבין הרפובליקה המרכז-אפריקאית לבין יפן.

== סקירה כללית ==
הרפובליקה המרכז-אפריקאית ויפן מקיימות יחסים דיפלומטיים רשמיים. היחסים הדיפלומטיים שבין הרפובליקה המרכז-אפריקאית לבין יפן כוננו בשנת 1960.

== ביקורים רמי דרג ==
=== מהרפובליקה המרכז-אפריקאית ליפן ===
* אנדרה קולינגבה, נשיא הרפובליקה המרכז-אפריקאית (1990)
* פוסטאן-ארקאנז' טואדרה, נשיא הרפובליקה המרכז-אפריקאית (2019)

== נציגויות דיפלומטיות ==
* הרפובליקה המרכז-אפריקאית אינה מיוצגת ביפן בדרג השגרירות. הרפובליקה המרכז-אפריקאית מיוצגת ביפן בדרג הקונסולרי, באמצעות קונסוליה רשמית אחת בבירה טוקיו.
* יפן אינה מיוצגת ברפובליקה המרכז-אפריקאית הן בדרג השגרירות והן בדרג הקונסולרי. יפן האמינה את שגרירותה שביאונדה, קמרון הסמוכה, על הרפובליקה המרכז-אפריקאית.

== קישורים חיצוניים ==
* [https://www.mofa.go.jp/region/africa/central_a/index.html יחסי הרפובליקה המרכז-אפריקאית–יפן], באתר משרד החוץ היפני

== הערות שוליים ==
קרוזה LC 956

קרוזה LC 956 (בצ'כית : Karosa LC 956) הוא אוטובוס תיירות מתוצרת יצרנית כלי הרכב הצ'כית Karosa אשר יוצר בין השנים 2006–2001 בצ'כיה

==קרוזה LC 956==

* דגם "קרוזה LC 956" משתייך לסדרה "קרוזה 900" ("Karosa 900 series" ) שיוצרה בין השנים 2004–1997. דגם "קרוזה LC 956" מבוסס על הדגם הקודם "Karosa LC 936" אשר יוצר בין השנים 2002 - 1996 (שנת דגם 1997)
* מנוע דיזל מסוג "Iveco Cursor F2 B" (מנועי פיאט - איווקו "Iveco Cursor" )
* מנוע אחורי מותקן מאחורי הציר האחורי
* סוג שלדה - חצי תומך עצמי עם מסגרת
* 51 - 46 מושבים 
* הגישה היא דרך שתי דלתות חיצוניות 
* המושבים ניתנים להתאמה במצב שכיבה עם תצורת 2 + 2
* דגם "קרוזה LC 956" מוגדר "אוטובוס רצפה גבוהה" ("High-floor" )
* קיבולת מכל דלק - 350 ליטר
* צמיגים : 295/80 R22.5

== גלריה ==
<gallery mode="packed" heights="120">
קובץ:Praha, Holešovice, Karosa LC 956.JPG | "קרוזה LC 956"
קובץ:Probo bus Praha - Volary.jpg | "קרוזה LC 956"
קובץ:Na Knížecí, Karosa LC 956 na lince Probo Bus z Písku.jpg | "קרוזה LC 956"
קובץ:Praha, Nádraží Holešovice, Karosa LC 956, BusLine.jpg | "קרוזה LC 956"
קובץ:Svinov mosty horní zastávka, autobus Veolia Transport.jpg | "קרוזה LC 956"
קובץ:Roztyly, Karosa LC 956 Comett Plus.jpg | "קרוזה LC 956"
קובץ:Roztyly, autobusy Comett Plus (cropped).jpg | "קרוזה LC 956"
</gallery>

==ראו גם==
* קרוזה B 741
* קרוזה מספר 80
* קרוזה ŠM 11

== קישורים חיצוניים ==

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2001
קטגוריה:כלי רכב המיוצרים בצ'כיה
קטגוריה:כלי רכב מנוע אחורי
מאטה הארי (סרט, 1931)

מאטה הארי (באנגלית: Mata Hari) הוא סרט קולנוע אמריקאי משנת 1931 עם גרטה גרבו בתפקיד הראשי.

התסריט מתבסס באופן רופף על חייה של הרקדנית האקזוטית והקורטיזנה מאטה הארי שהוצאה להורג במלחמת העולם הראשונה בצרפת באשמת ריגול לטובת גרמניה. הוא נכתב במיוחד לגרבו והפרטים ההיסטוריים לא קשורים למציאות פרט לעובדה שהיא הייתה רקדנית אקזוטית ומושכת גברים שהוצאה להורג באשמת ריגול.

ב-1985 הופק הסרט מאטה הארי בכיכובה של סילביה קריסטל.

גרבו הופיעה בסרט השלם בריקוד המפורסם מול האל שיווה כשהיא מסיימת אותו מעורטלת כמעט לחלוטין. הצנזורה מחקה חלק גדול מהריקוד הזה ורק הגרסה המצונזרת נשארה.

הסרט הצליח מאוד מבחינה מסחרית וקידם את הקריירה של גרבו.

==תקציר העלילה==
מטוס של חיל האוויר הרוסי הקיסרי נוחת בפריז וממנו יוצא הטייס לוטננט אלכסיס רוסנוף (רומן נוברו) ובידו מסמך מוצפן לצרפתים. הוא מוסר את המסמך לגנרל סרז' שובין (ליונל ברימור) שמקבל אותו בחמימות ומזמין אותו להופעה בערב עם ידידתו הרקדנית מאטה הארי.

הוא נשבה בקסמיה של מאטה הארי שרוקדת ריקוד חושני מול האל שיווה ומגרה את כל הגברים באולם. הוא נפגש אתה ומבלה את הלילה בדירתה. הוא לא יודע שהיא עובדת כמרגלת בשירות הגרמנים. היא מספרת זאת לאדריאני (לואיס סטון), ראש רשת המרגלים הגרמנים בפריז והוא מטיל עליה לפעול כדי לקבל את המסמך המוצפן מהרוסים, דרך מיטתו של לוטננט רוסנוף.

ראש המודיעין הצרפתי, דיבואה, (הנרי גורדון) חושד בה כל הזמן שהיא מרגלת אך אין לו עדיין הוכחות מספקות. היא נפגשת שוב עם רוסנוף ומבלה אתו לילה שלם. באותו זמן חודרים סוכנים גרמנים לדירה, לוקחים את המסמך, מצלמים ומחזירים למקומו.

דיבואה מנסה לסכסך בין גנרל שובין למאטה הארי. הוא מגלה לו על הרומן שהיא מנהלת עם הטייס הצעיר והנאה והגנרל נעלב וכועס. כשהיא מגיעה אליו הוא צועק עליה ומטלפן לדיבואה כדי לגלות לו שהיא מרגלת אך היא מקדימה אותו, יורה והורגת אותו ושמה את האקדח בידו כדי שיחשבו שהתאבד.

בינתיים טס רוסנוף בחזרה לרוסיה ומטוסו מתרסק. הוא נפצע קשה ומתעוור. מאטה מבקרת אותו בבית החולים אך נעצרת מיד לאחר מכן ומובאת למשפט באשמה ריגול ובגידה במולדת. המשפט מתנהל לרעתה והיא נדונה למוות ביריות.

היא מודיעה לרוסנוף שהיא נמצאת כעת בסנטוריום בגלל חולשה. מארגנים לה פגישה עם רוזנוף העיוור שחושב שהיא נמצאת במוסד רפואי. הם נפגשים, מתחבקים ומעלים תקווה לעתיד טוב יותר.

לבסוף מובלת מאטה הארי עם כיתת חיילים לקראת הוצאתה להורג ביריות.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|גרטה גרבו
|מאטה הארי
|
|-
|רומן נוברו
|לוטננט אלכסיס רוסנוף
|טייס רוסי
|-
|ליונל ברימור
|גנרל שובין
|גנרל צרפתי
|-
|הנרי גורדון
|דיבואה
|ראש המודיעין הצרפתי
|-
|לואיס סטון
|אדריאני
|מרגל גרמני
|}

==קישורים חיצוניים==

*[https://www.youtube.com/watch?v=9Y6gXXWchU0 קדימון למאטה הארי (1931)], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי גרטה גרבו
קטגוריה:סרטי מטרו גולדווין מאייר
קטגוריה:סרטי ריגול
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטים אמריקאיים משנת 1931
סיכון ללא חוזה

סיכון ללא חוזה (ברוסית: Риск без контракта) הוא סרט דרמה קרימינלית רוסית משנת 1992.

== תקציר העלילה ==
מכר מציע לפעלולן סרגיי גרומוב להרוויח כסף נוסף - להביא אוטו מהעיר טוליאטי. ההובלה עוברת באופן חלק ולסרגיי מוצעת שוב עבודה - הפעם להביא מכונית יפנית מוולדיווסטוק...<ref>http://www.cultin.ru/films-risk-bez-kontrakta</ref>

==על הסרט ==
זהו הסרט היחיד שביים איגור מורוגוב, את התפקיד הראשי שיחק וסילי שליקוב - פעלולן מקצועי, הוא גם שימש כתסריטאי ובמאי פעלולים.

למרות שעל פי העלילה גיבור הסרט מגיע לוולדיווסטוק לקחת את הרכב, הצילומים לא בוצעו שם, צוות הקולנוע עבד בחברובסק.

המכונית בסרט היא מכונית סדאן Toyota Celica Camry, זהו דגם מעבר נדיר - הדור הראשון של דגם טויוטה קאמרי שנוצר על בסיס Toyota Celica.

==קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 1992
קטגוריה:סרטי פשע רוסיים
קרוזה ŠM 11

קרוזה ŠM 11 (בצ'כית : Karosa ŠM 11) הוא אוטובוס עירוני מתוצרת יצרנית כלי הרכב הצ'כית Karosa אשר יוצר בין השנים 1965–1981 בצ'כיה.

=="קרוזה ŠM 11"==
* אב הטיפוס הוצג בשנת 1962
* יוצרו כ-9,900 יחידות
* דגם "קרוזה ŠM 11" מוגדר "אוטובוס רצפה גבוהה" ("High-floor" )
* 3 דלתות בתצורה 2 + 2 +2
* מנועי דיזל תוצרת סקודה
* סוג שלדה - חצי תומך עצמי עם מסגרת

===גרסאות תצורות מושבים===
* 31 מושבים, 59 מקומות עמידה, סך הכל 90 נוסעים
* 27 מושבים, 69 מקומות עמידה, סך הכל 96 נוסעים

==טרוליבוס "סקודה T11"==
[[טרוליבוס "סקודה T11" בעיר ברנו]]
הטרוליבוס הוא אוטובוס ציבורי המונע באמצעות רשת החשמל. הטרוליבוס דומה בחזותו ובמבנהו לאוטובוס רגיל, אך הוא מצויד במנוע חשמלי, ובאמצעים המחברים אותו אל חוטי חשמל התלויים, בדרך כלל, מעל למסלול נסיעתו.

בין השנים 1970–1964 יוצרה גרסת טרוליבוס בשם "סקודה T11". גוף דגם ה-"Škoda T11" התבסס על דגם "קרוזה ŠM 11".

אב הטיפוס יוצר בשנת 1964.

יוצרו 8 יחידות מתוכם 4 יחידות נרכשו על ידי רשות התחבורה בעיר פלזן (2 יחידות בשנת 1966 ו-2 יחידות בשנת 1970). 3 יחידות נרכשו בשנת 1967 על ידי רשות התחבורה בברטיסלאבה בסלובקיה.

הטרוליבוס האחרון בשירות, בעיר פלזן, עבר שיפוץ בשנת 1980.

אורך הדגם - 10,950 מ"מ, רוחב - 2,500 מ"מ. משקלו 8.35 טון (ריק). מספר נוסעים : 23, מקומות עמידה 71, סך הכל 94 נוסעים. מהירות שיא : 65 קמ"ש.

== גלריה ==
<gallery mode="packed" heights="120">
קובץ:ŠM 11 na lince 188 v Malešicích.jpg | "קרוזה ŠM 11"
קובץ:Zahradní Město, ŠM 11.jpg | "קרוזה ŠM 11"
קובץ:ČEZ Arena Ostrava 2007 - Flickr - Infodad (58).jpg | "קרוזה ŠM 11"
קובץ:ČEZ Arena Ostrava 2007 - Flickr - Infodad (56).jpg | "קרוזה ŠM 11"
קובץ:ČEZ Arena Ostrava 2007 - Flickr - Infodad (54).jpg | "קרוזה ŠM 11"
קובץ:Brno, Husovice, Svitavská, BMUE 2012, Karosa ŠM 11 č. 2834 (01).jpg | "קרוזה ŠM 11"
קובץ:Ostrava, Karosa ŠM 11 (interiér).jpg | "קרוזה ŠM 11" - מבט למושבי הנוסעים
קובץ:ČEZ Arena Ostrava 2007 - Flickr - Infodad (47).jpg | "קרוזה ŠM 11" - מבט לתא הנהג ולוח מחוונים
</gallery>

<gallery mode="packed" heights="180">
קובץ:Brno, Řečkovice, trolejbus Škoda T11.JPG | טרוליבוס "סקודה T11" בעיר ברנו
קובץ:Plzeň, Škoda, Škoda T11.JPG | טרוליבוס "סקודה T11" בעיר פלזן
קובץ:Brno, Řečkovice, trolejbus Škoda T11 III.JPG | טרוליבוס "סקודה T11" בעיר ברנו - מבט למושבי הנוסעים
</gallery>

==ראו גם==
* קרוזה B 741
* קרוזה מספר 80

== קישורים חיצוניים ==

* 
* 

== הערות שוליים ==

קטגוריה:דגמי אוטובוסים
קטגוריה:טרוליבוס
קטגוריה:כלי רכב שהושקו ב-1968
קטגוריה:כלי רכב המיוצרים בצ'כיה
ריקי פוץ'

ריקרד "ריקי" פוץ' מרטי (בקטלאנית: Ricard "Riqui" Puig Martí; נולד ב-13 באוגוסט 1999) הוא כדורגלן ספרדי-קטלאני, המשחק בעמדת הקשר המרכזי בלוס אנג'לס גלאקסי.

==ביוגרפיה==
פוץ' נולד ב-13 באוגוסט 1999 במטדפרה, קטלוניה, שבספרד. אביו היה גם כן לכדורגלן. פוץ' הצטרף למחלקת הנוער של ברצלונה ב-2013 בגיל 14. בעונת 2017/2018 היה שותף עם קבוצת הנוער של המועדון בזכייה בליגת האלופות לנוער. באותה עונה ערך את הופעת הבכורה בברצלונה אתלטיק, קבוצת המילואים של המועדון, כשעלה כמחליף במשחק נגד ז'ימנסטיק טרגונה בליגה השנייה ב-24 בפברואר 2018. לצערם של פוץ' וברצלונה, ברצלונה ב' ירדה בסיום העונה לליגה השלישית.

ב-11 ביוני 2018 חתם פוץ' על חוזה מקצועני בברצלונה, המשאיר אותו במועדון עד 2021 ומעלה אותו באופן רשמי לקבוצת המילואים. במקביל לכך ששיחק בקבוצת המילואים, החל פוץ' לקבל הזדמנויות בקבוצה הבוגרת של המועדון, שאומנה על ידי ארנסטו ואלוורדה. ב-5 בדצמבר, במהלך הסיבוב הראשון של גביע המלך, ערך את הופעת הבכורה בברצלונה, כשנכנס כמחליף ובישל את אחד מהשערים לדניס סוארס בניצחון 1–4. ב-14 באפריל 2019 את הופעת הבכורה בלה ליגה, במשחק נגד וסקה. בסיום אותה עונה זכתה ברצלונה באליפות.

בעונת 2019/2020, אחרי שהליגה הופסקה למשך חודשים ספורים בשל מגפת הקורונה, זכה פוץ' לזמן משחק רב יחסית, תחת המאמן קיקה סטיין. הוא פתח בחמישה משחקי ליגה ונכנס כמחליף בארבעה נוספים. במחזור האחרון של העונה, נגד דפורטיבו אלאבס, בישל שני שערים בניצחון 0–5.

בתחילת עונת 2020/2021, מיעט פוץ' לשחק, עקב החלטה של מאמן ברצלונה הנכנס רונאלד קומאן. דווח כי קומאן האשים אותו בהדלפת הרכבי הקבוצה לקראת המשחקים. כשנשאל על כך בפומבי, טען קומאן כי עדיף שפוץ' יושאל לקבוצה אחרת, אך פוץ' בחר להישאר בקבוצה. בחצי גמר הסופר קאפ הספרדי נגד ריאל סוסיאדד, נכנס פוץ' כמחליף בהארכה. לאחר שהמשחק נגמר ב-1–1, בדו-קרב הפנדלים ניצחה ברצלונה 2–3 כשפוץ' כובש את האחרון ומעלה אותם לגמר. ב-24 בינואר 2021 כבש את שער הבכורה שלו בליגה, בניצחון 0–2 על אלצ'ה.

באוגוסט 2022, עזב את ברצלונה וחתם בלוס אנג'לס גלקאסי.

==תארים==
;ברצלונה (נוער)
*ליגת האלופות לנוער: 2017/18
;ברצלונה
*אליפות ספרד: 2018/2019
*גביע המלך הספרדי: 2020/2021
*גביע ז'ואן גאמפר: 2020/2021

==קישורים חיצוניים==

* 

== הערות שוליים ==

קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:כדורגלנים ספרדים
קטגוריה:כדורגלני לוס אנג'לס גלאקסי
קטגוריה:ספרדים שנולדו ב-1999
יום האהבה (סרט, 1990)

יום האהבה (ברוסית: День любви) הוא סרט עלילתי סובייטי, דרמה, סרט פעולה שצולם בשנת 1990 על ידי הבמאי אלכסנדר פולינניקוב. אחד הסרטים הראשונים של אולפני קולנוע עצמאיים.

== תקציר העלילה ==
כדי להסיח את דעת המשטרה משוד גדול, הגה ראש הארגון הפלילי סדרות אונס, והוא כינה בציניות את התקופה בה האונס יקרה "יום האהבה". כנקמה לילדה שהפכה לאחד הקורבנות של היום הזה, אביה החורג נכנס לקרב עם השודדים<ref>http://www.cultin.ru/films-den-lyubvi-film</ref>.

==קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 1990
קטגוריה:סרטי פעולה סובייטיים